Δαίδαλος (κρατήρας)

Ο Δαίδαλος (Daedalus) είναι ένας μεγάλος και ευδιάκριτος κρατήρας στη Σελήνη. Η διάμετρός του είναι 93 χιλιόμετρα και βρίσκεται κοντά στο κέντρο της αόρατης από τη Γη πλευράς της Σελήνης, σε σεληνογραφικές συντεταγμένες 5,9° νότιο πλάτος και 179,4° ανατολικό μήκος. Πήρε το όνομά του προς τιμή του θρυλικού τεχνίτη και αρχιτέκτονα Δαιδάλου της ελληνικής μυθολογίας.

Γενικά
Το εσωτερικό τοίχωμα του κρατήρα είναι βαθμιδωτό, ενώ στον σχετικώς επίπεδο πυθμένα του υπάρχει μια ομάδα κεντρικών κορυφών. Εξαιτίας της θέσεώς του κοντά στο κέντρο της αόρατης από τη Γη πλευράς, που τον θωρακίζει από τις εκπομπές ραδιοκυμάτων από τον πλανήτη μας, ο Δαίδαλος έχει προταθεί ως πιθανή τοποθεσία για την εγκατάσταση ενός γιγαντιαίου μελλοντικού ραδιοτηλεσκοπίου, που θα σμιλευόταν από τον ίδιο τον κρατήρα, κάπως όπως το Ραδιοτηλεσκόπιο του Αρεσίμπο, αλλά σε εκατοντάδες φορές μεγαλύτερη κλίμακα.

Ο Δαίδαλος απεικονίζεται σε φωτογραφίες που έλαβαν οι αστροναύτες της ιστορικής αποστολής Απόλλων 11. Στις πηγές της εποχής τον αποκαλούσαν Κρατήρας 308, μια προσωρινή ονομασία από τη Διεθνή Αστρονομική Ένωση, που προηγήθηκε της καθιερώσεως της ονοματολογίας της αόρατης από τη Γη πλευράς της Σελήνης.Lunar Farside Chart (LFC-1A)

Αξιοσημείωτοι κοντινοί στον Δαίδαλο κρατήρες είναι μεταξύ άλλων ο σχεδόν ίσων διαστάσεων Ίκαρος (το όνομα του μυθικού γιου του Δαιδάλου) προς τα ανατολικά και ο Ρακάχ στα νότια. Επίσης λιγότερο από 100 χιλιόμετρα προς τα βόρεια-βορειοανατολικά του Δαιδάλου βρίσκεται ο κρατήρας Λίπσκυ.

 Δευτερεύοντες κρατήρες 
Ο Δαίδαλος περιβάλλεται από ένα σύστημα μικρότερων κρατήρων. Καθώς συνηθίζεται, αυτοί οι «κρατήρες-δορυφόροι» ονομάζονται με το όνομα του κύριου κρατήρα ακολουθούμενο από ένα κεφαλαίο γράμμα του λατινικού αλφαβήτου. Υπάρχουν έτσι οι κρατήρες: 

Ονομασία Σεληνογρ. πλάτοςΣεληνογρ. μήκοςΔιάμετρος (km)Δαίδαλος B4,1° Ν179,8° Δ23Δαίδαλος C4,1° Ν178,9° Δ68Δαίδαλος G6,6° Ν177,4° Δ33Δαίδαλος K8,3° Ν178,5° Δ24Δαίδαλος M8,1° Ν179,5° Α13Δαίδαλος R7,7° Ν175,2° Α41Δαίδαλος S6,8° Ν172,9° Α20Δαίδαλος U4,2° Ν174,9° Α30Δαίδαλος W3,5° Ν177,5° Α70

 Δείτε επίσης 
 1864 Δαίδαλος, ένας γεωπλήσιος αστεροειδής
 Ίκαρος (κρατήρας), ο κοντινός κρατήρας, με το όνομα του γιου του Δαιδάλου

Παραπομπές

Πηγές














 Εξωτερικοί σύνδεσμοι 


Δαιδαλος